**Denis Lemi Zakaria Lako Lado** (\* 20. november 1996, Ženeva, Švajčiarsko) je švajčiarsky profesionálny futbalista, ktorý hráva na poste defenzívneho záložníka v klube AS Monaco v Ligue 1.

Klubová kariéra
---------------

### Servette

Zakaria sa narodil v Ženeve kde aj začal s futbalom v tíme Servette FC. V prvom tíme debutoval 10. novembra 2014 pri víťazstve 3:1 nad Lausanne-Sport.

### BSC Young Boys

Zakaria sa v júni 2015 pripojil k BSC Young Boys a podpísal zmluvu na štyri roky. V tíme debutoval 18. júla pri remíze 1:1 proti FC Zürich. Dňa 28. novembra strelil svoj prvý gól v klube pri víťazstve 2:1 nad FC St. Gallen. Vo svojej prvej sezóne odohral za YB Bern 33 zápasov.

### Borussia Mönchengladbach

V júni 2017 prestúpil Zakaria do nemeckého klubu Borussia Mönchengladbach za 10 miliónov eur. S klubom podpísal päťročný kontrakt. Zakaria mal byť náhradou za Mahmouda Dahouda, ktorý prestúpil do Borussie Dortmund. V tíme debutoval 11. augusta v prvom kole DFB-Pokal pri víťazstve 2:1 nad Rot-Weiss Essen. V Bundeslige debutoval 20. augusta pri víťazstve 1:0 nad 1. FC Köln. O šesť dní neskôr v druhom ligovom zápase strelil svoj prvý gól v klube pri remíze 2:2 s Augsburgom. Vo svojej prvej sezóne v Nemecku odohral 33 zápasov a strelil dva góly.

Dňa 25. novembra 2020 Zakaria debutoval v skupinovej fázy Ligy majstrov pri víťazstve 4:0 nad Šachtarom Doneck.

### Juventus

Dňa 31. januára 2022 prestúpil Zakaria do Juventusu v Serie A v hodnote 8,6 miliónov eur. So starou dámou podpísal zmluvu do roku 2024. Pri svojom debute 6. februára proti Hellas Verona skóroval a prispel k víťazstvu 2:0.

#### Hosťovanie v Chelsea

1. septembra 2022 bol Zakaria poslaný na ročné hosťovanie do anglického klubu Chelsea FC s opciou na trvalý prestup na konci sezóny. V klube debutoval 2. novembra proti Dinamu Záhreb v skupinovej fáze Ligy majstrov UEFA 2022/23, pri svojom debute skóroval a prispel k výhre 2:1. V Premier League debutoval až po Majstrovstvách sveta dňa 27. decembra pri víťazstve 2:0 nad Bournemouthom.

### AS Monaco

Dňa 14. augusta prestúpil Zakaria do AS Monaco v Ligue 1, kde podpísal zmluvu na päť rokov. Cena prevodu bola 20 miliónov eur.

Reprezentačná kariéra
---------------------

Zakaria reprezentoval Švajčiarsko na rôznych mládežníckych úrovniach.

V seniorskej reprezentácii Švajčiarska debutoval 28. mája 2016 pri prehre 1:2 s Belgickom v prípravnom zápase. Zakaria bol súčasťou konečnej nominácie na EURO 2016 no na turnaji neodohral ani jeden zápas.

Zakaria bol zaradený do 23-členného kádra na Majstrovstvá sveta vo futbale 2018. Na turnaji zasiahol do dvoch zápasov v skupine proti Brazílii (1:1) a Kostarike (2:2). Švajčiarsko skončilo na turnaji v osemfinále.

Zakaria bol zaradený do 26-člennej nominácie na EURO 2020. Švajčiarsko na turnaji skončilo vo štvrťfinále keď podľahlo Španielsku až po penaltovom rozstrele. Zakaria nastúpil do prvého zápasu proti Walesu a hral aj vo štvrťfinále proti Španielsku.

Zakaria bol súčasťou konečnej nominácie na Majstrovstvá sveta vo futbale 2022. Švajčiarsko skončilo na turnaji v osemfinále kde prehralo s Portugalskom 1:6. Zakaria prvé dva zápasy presedel na lavičke zasiahol až do tretieho zápasu v skupine proti Srbsku (3:2) a hral aj v osemfinále proti Portugalsku.

Štatistiky kariéry
------------------

### Klubové

*K 19. augustu 2023*

Zápasy a strelené góly za kluby, v sezónach a súťažiach| Klub | Sezóna | Liga | Národný pohár | Ligový pohár | Európske súťaže | Celkom |
| --- | --- | --- | --- | --- | --- | --- |
| Divízia | Zápasy | Góly | Zápasy | Góly | Zápasy | Góly | Zápasy | Góly | Zápasy | Góly |
| Servette FC | 2014/15 | Challenge League | 6 | 0 | 0 | 0 | ― | ― | 6 | 0 |
| BSC Young Boys | 2015/16 | Švajčiarska superliga | 27 | 1 | 3 | 0 | ― | 3**1** **2** | 0 | 33 | 1 |
| 2016/17 | 23 | 1 | 4 | 0 | ― | 7**1** **2** | 0 | 34 | 1 |
| Celkom | 50 | 2 | 7 | 0 | ― | 10 | 0 | 67 | 2 |
| Borussia Mönchengladbach | 2017/18 | Bundesliga | 30 | 2 | 3 | 0 | ― | ― | 33 | 0 |
| 2018/19 | 31 | 4 | 1 | 0 | ― | ― | 32 | 4 |
| 2019/20 | 23 | 2 | 2 | 0 | ― | 6**1** | 0 | 31 | 2 |
| 2020/21 | 25 | 1 | 2 | 0 | ― | 5**2** | 0 | 32 | 1 |
| 2021/22 | 16 | 2 | 2 | 0 | ― | ― | 18 | 2 |
| Celkom | 125 | 11 | 10 | 0 | ― | 11 | 0 | 146 | 11 |
| Juventus | 2021/22 | Serie A | 9 | 1 | 3 | 0 | ― | 1**2** | 0 | 13 | 1 |
| 2022/23 | 2 | 0 | ― | ― | ― | 2 | 0 |
| Celkom | 11 | 1 | 3 | 0 | ― | 1 | 0 | 15 | 1 |
| Chelsea (hosť.) | 2022/23 | Premier League | 7 | 0 | 1 | 0 | 1 | 0 | 2**2** | 1 | 11 | 1 |
| Celkovo | 198 | 16 | 21 | 0 | 1 | 0 | 24 | 1 | 244 | 17 |

Poznámky
**1** Európska liga UEFA
**2** Liga majstrov UEFA
### Medzinárodné

*K 19. augustu 2023*

Zápasy a góly za národný tím| Národný tím | Rok | Zápasy | Góly |
| --- | --- | --- | --- |
| Švajčiarsko | 2016 | 3 | 0 |
| 2017 | 6 | 0 |
| 2018 | 9 | 1 |
| 2019 | 10 | 2 |
| 2021 | 12 | 0 |
| 2022 | 5 | 0 |
| 2023 | 4 | 0 |
| Celkovo | 49 | 3 |

Referencie
----------

1. ↑   *U19-Nationalspieler Zakaria zu den Young Boys* [online]. Berner Zeitung, 2015-06-26, [cit. 2023-08-19]. Dostupné online. (po nemecky)
2. ↑   *Bis 2022: Zakaria unterschreibt in Gladbach* [online]. kicker, [cit. 2023-08-19]. Dostupné online. (po nemecky)
3. ↑  JUVENTUS.COM. *OFFICIAL | Zakaria joins Juventus! - Juventus* [online]. Juventus.com, [cit. 2023-08-19]. Dostupné online. (po anglicky)
4. ↑   *Chelsea transfer news: Blues bring in Denis Zakaria on loan* [online]. www.chelseafc.com, [cit. 2023-08-19]. Dostupné online. (po anglicky)
5. ↑   *Three teenagers in final Switzerland squad* [online]. ESPN.com, 2016-05-30, [cit. 2023-08-19]. Dostupné online. (po anglicky)

Externé odkazy
--------------

* Denis Zakaria na Transfermarkt.com

Zdroj
-----

*Tento článok je čiastočný alebo úplný preklad článku Denis Zakaria na anglickej Wikipédii.*